— Урачыстая лінейка распачне новы, шаснаццаты па ліку, навучальны год у абноўленым будынку школы, — гаворыць Ганна Вярынская. — І Беларусь мае непасрэднае дачыненне да гэтага. Летась у навучальнай установе працавалі 25 рабочых-будаўнікоў ад Беларусі. Камітэт па адукацыі Мінгарвыканкама выдаткаваў каля сотні мільёнаў беларускіх рублёў на рамонт вучэбных кабінетаў, фае, замену сантэхнікі, абсталяванне аўдыторый новай мэбляй беларускіх вытворцаў.